
Témavezető:
	Madari Zoltán
egyetemi tanársegéd, BCE KTK




A szívbetegségek detektálása Machine Learning módszerekkel

A dolgozatban egy amerikai orvosi felmérés alapján modellezzük a szívbetegségek kialakulását, annak detektálását különböző gépi tanulási módszerekkel. A modellek eredményeinek felhasználása alkalmas arra, hogy előzetesen szűrhetők legyenek a szívbetegségre hajlamos páciensek. Elemzésünkben a téma egészségügyi és közgazdasági megalapozást követően bemutatjuk az elemzésünkhöz szükséges módszertani háttérismereteket, korábbi empirikus tanulmányokat. Ismertetjük az adatfelvételt, illetve bemutatjuk a változókat, jellemezzük azokat leíró jelleggel. Az első modell, amelyet használunk a logisztikus regresszió. Második lépésben a véletlen erdő (random forest) módszer segítségével modellezzük a szívbetegségeket. Végül a neurális hálók segítségével adunk becslést a szívbetegségek tényére. A következő fejezetben összehasonlítjuk a három modell eredményeit és megvizsgáljuk, hogy melyik a legalkalmasabb modell a kívánt eredmény elérésére. Ezek után kitekintést teszünk az ilyen modellek egészségügyi és közgazdasági alkalmazására, melynek során a magyarországi helyzetet is vizsgáljuk. Tanulmányunk végén összegezzük eredményeinket, és levonjuk a következtetéseket az alkalmazásukkal kapcsolatban.



